# The Good, the Bad & the Queen (àlbum)

The Good, the Bad & the Queen és un àlbum del supergrup britànic The Good, the Bad & the Queen, format per Damon Albarn, Paul Simonon, Simon Tong i Tony Allen, amb la producció de Danger Mouse. La seva publicació va ser el 22 de gener de 2007.

## Informació

Malgrat que inicialment es va parlar d'un àlbum en solitari d'Albarn amb la producció de Danger Mouse, a l'estiu de 2006 es va filtrar que el projecte havia canviat i que Albarn havia format un nou grup. A l'octubre de 2006 va sortir el primer senzill del nou treball, "Herculean" i seguidament, la banda va fer les primeres aparicions en directe per presentar l'àlbum. Poc després, Albarn i Simonon van desvetllar la llista definitiva de les cançons que formaven el disc i també les van comentar en una entrevista. El segon senzill, "Kingdom of Doom", va aparèixer al gener, una setmana abans del llançament oficial del disc. L'àlbum va debutar al número dos de la llista britànica d'àlbums i fou certificat com a disc d'or.
En diverses entrevistes que va realitzar Albarn, va declarar que la banda no tenia cap nom, i que The Good, The Bad & The Queen era només el títol de l'àlbum. Tanmateix, tots els senzill llançats per la banda indicaven que el nom del grup era el mateix que el títol de l'àlbum. A més, el primer senzill fou publicat mesos abans que l'àlbum, de manera que tot el material publicitari relacionat amb el senzill s'identificava amb The Good, The Bad & The Queen i ningú va afirmar que la banda no tenia nom.
Albarn tenia planejades noves sessions d'enregistrament a la tardor de 2007 per tal de publicar un nou treball per final d'any. Finalment però, el nou àlbum no fou per aquest supergrup sinó per un nou projecte d'un supergrup anomenat Rocket Juice & the Moon. Avui dia, la banda no ha publicat nou treball malgrat que tan Simon Tong i Paul Simonon han aparegut en posteriors projectes d'Albarn com el tercer àlbum d'estudi de Gorillaz (Plastic Beach). Al novembre de 2011 van actuar en el London's Coronet Theatre per celebrar el 40è aniversari de Greenpeace.

## Posicions en llista

| Llista (2007) | Posició | Certificació |
| Alemanya | 8 | |
| Austràlia | 36 | |
| EUA Billboard 200 | 49 | |
| França | 10 | Plata |
| Regne Unit | 2 | Or |

## Crèdits

| The Good, the Bad & the Queen Damon Albarn – veu, teclats, il·lustracions Paul Simonon – baix, veus addicionals Simon Tong – guitarra Tony Allen – bateria Producció Danger Mouse – productor Jason Cox – enregistrament, mescles James Dring – programació Howie Weinberg – masterització Altres Will Bankhead – disseny Jamie Hewlett – contraportada Pennie Smith – fotografia Thomas Shotter Boys – pintura | Músics addicionals Danger Mouse – percussió, sintetitzadors Harry Christophers – coral Julia Doyle – coral Grace Davidson – coral Kirsty Hopkin – coral Charlotte Mobbs – coral Andrew Olleson – coral Ian Aitkenhead – coral David Clegg – coral Christopher Royall – coral Adrian Lowe – coral Ben Rayfield – coral Mark Dobell – coral Simon Berridge – coral James Holliday – coral Julian Empett – coral Sam Evans – coral Antonia Pagulatos – violí Sally Jackson – violí Alice Pratley – violí Gillon Cameron – violí Stella Page – viola Amanda Drummond – viola Emma Owens – viola Izzi Dunn – violoncel Al Mobbs – baix Emma Smith – baix Eslam Jawaad – veus addicionals |

## Referències

* ↑ «Damon Albarn forms new band» (en anglès). NME, 28-07-2006. [Consulta: 1r març 2014].
* 1 2 3 4 «The Good, The Bad and The Queen > The Good, The Bad & The Queen» (en anglès). ACharts.us. [Consulta: 20 març 2014].
* ↑ «The Good, the Bad & the Queen > Chart» (en anglès). Billboard. Arxivat de l'original el 2016-02-04. [Consulta: 20 març 2014].

## Enllaços externs

* Lloc web oficial (anglès)
* Canal de The Good, the Bad & the Queen a YouTube (anglès)
* The Good, the Bad & the Queen a AllMusic (anglès)
* The Good, the Bad & the Queen a Discogs (anglès)
* The Good, the Bad & the Queen a MusicBrainz (anglès)